GiliGold/VAD_KnessetCorpus huggingface dataset:
יעל רון בן משה: אישרנו אותו בקריאה שנייה ושלישית ביום האחרון של כנס החורף האחרון של הכנסת.
יעל רון בן משה: מה שקרה זה שלפני שבוע או שבועיים כל קיבוצי המדינה, כולל הקיבוצים בפריפריה הרחוקה ביותר – גם בקו העימות בצפון וגם בעוטף עזה קיבלו הודעה שמעתה הדואר לקיבוץ יגיע עד המזכירות, ומשם – תסתדרו; לא מחלקים יותר לתיבות.
יעל רון בן משה: ככה.
יעל רון בן משה: עכשיו, מי צורך את הדואר בקיבוץ שלי?
יעל רון בן משה: אני לא צריכה את הדואר.
יעל רון בן משה: מי רוצה לבוא לרחל רבין במשגב עם ולהגיד לה, גברתי – בת קרוב ל-100 – זהו, דואר ישראל למשגב עם כבר לא מחלקים לתיבות – תגיעו כולכם למזכירות.
יעל רון בן משה: אז בואו לא נפתח את נושא הדואר ועד כמה הם משתפרים בשירות לקשישים.
יעל רון בן משה: יש לי הרבה מאוד מה להגיד על זה.
חי פסח: זה אולי אפשר בדיון אחר.
חי פסח: בכל אופן בעניין התורים גם כשמדובר בתור פרונטלי אנחנו נקדם את העניין שאזרחים ותיקים מעל גיל 70 יוכלו להיכנס ולקבל קדימות בתור ולא להמתין בעמידה לקבלת השירות.
חי פסח: הנגשת מידע של שירותים ומוצרים מותאמים ללקוחות ותיקים – כאן מדובר בעסקת מכירה של שירות המוצר לאזרח ותיק.
חי פסח: טרם סגירת העסקה יבדוק נציג המכירות שאין מבצע או הטבה ייעודיים לאזרחים ותיקים על המוצר או השירות הקונקרטי שאותו מבקש הלקוח.
חי פסח: זה בעצם מתקשר לדיון שהיה כאן על המבצעים והאם אותה אוכלוסייה מודעת למבצעים שיש לרשותה כרגע, והאם בכלל אותה חברה העמידה מבצע לאותה אוכלוסייה.
חי פסח: אני נכנס בקצרה לדיון הקודם שבו דיברתי על כך שכרגע האזרחים הוותיקים לא מכירים שיש לאותן חברות חבילות מותאמות לאזרח ותיק.
חי פסח: אין כאן שום כוונה לפטרונות על אותו אוכלוסייה.
חי פסח: אנחנו לא רוצים לקבוע מה תכלול אותה חבילה, אנחנו רק מבקשים שתהיה חבילת בסיס זולה ונגישה.
יעל רון בן משה: ומה קורה עם זה?
חי פסח: מעבר לכל זה אם אותו אזרח ירצה להוסיף על אותה חבילה ערוצים נוספים או שירותים נוספים כמו V.O.D וכדומה – הכול בסדר – תנו לו כל מה שהוא מבקש.
חי פסח: אנחנו רק רוצים שיעמידו את האפשרות הבסיסית הזאת, ושאותה אוכלוסייה תדע שהיא קיימת.
חי פסח: כי היום גם אם אומרים לי שיש אותה חבילה האוכלוסייה הזאת לא יודעת - - -
יעל רון בן משה: אז מה עושים עם זה?
חי פסח: אני מתייחס רגע לדברים שאמרה כאן חברתי.
חי פסח: רעיון שעלה לי רק עכשיו: אולי אנחנו נבקש מאותן חברות שיצרו את אותן חבילות ויפרסמו את זה, לפחות, דרך הצינור של מי שאמור להיות הרגולטור שלהן.
חי פסח: אתם אולי תוכלו לדאוג לכך שאולי גם אצלכם באתר ובכל המדיות שלכם - -
יעל רון בן משה: בדואר.
חי פסח: - - של אותן חברות שניתן יהיה לפרסם את העניין הזה.
יעל רון בן משה: אנחנו צריכים לעשות כמה קמפיינים משותפים.
מירב שטרוסברג: גם אני אשמח לקבל את המסמך הזה.
חי פסח: בשמחה רבה.
חי פסח: זה מסמך שהוא עדיין בהכנה, ואני רק מציג כרגע את מה שאנחנו רוצים שיקרה.
חי פסח: זה בדין ודברים מול החברות, יש עוד תיקונים שיהיו.
חי פסח: חשוב להדגיש את זה, אבל זאת הכוונה, ואנחנו שואפים מאוד שזה יקרה.
מירב שטרוסברג: אז אם כבר, אני רוצה להתחבר אליך – גם הנתונים שהצגתי הם נתונים לא סופיים, אני עדיין מעבדת אותם.
מירב שטרוסברג: עדיין לא פרסמנו דוח לשנת 2021.
מירב שטרוסברג: זה הכיוון.
מירב שטרוסברג: כמו שהנייר שלך לא גמור, שלי גם עדיין לא.
חי פסח: בשורה התחתונה אנחנו מבקשים שהחברות יצרו חבילות נגישות ומותאמות מבחינת מחיר ויפרסמו אותן כי אני יודע לומר במאה אחוז שאנחנו בדקנו עם כל הפונים שלנו, שלא היה להם שום מושג שקיימת חבילה זולה שתוכל להתאים לצרכים הבסיסיים שלהם.
יעל רון בן משה: תודה רבה, עורך דין חי פסח, יועץ השר לשוויון חברתי.
יעל רון בן משה: ראשית תודה למשתתפי דיון המעקב בנושא ניתוקים וסיום התקשרות מחברות תוכן בטלוויזיה וחברות כבלים ולוויין.
יעל רון בן משה: הנתונים שהציגה הגברת שטרוסברג מהמועצה לשידורי כבלים ושידורי לוויין בסך הכול מעודדים מספרית בנושא של היכולת להתנתק בצורה מהירה וקלה.
יעל רון בן משה: יכול להיות מאוד שחלק מהשיפור בנתונים קשור לאותו עיצום כספי שעליו דיווח יושב-ראש המועצה ויכול להיות שלא.
יעל רון בן משה: אני מציעה שנמשיך ונעקוב אחרי הנתונים ונראה שאין קפיצה, חלילה, וחזרה אחורה.
יעל רון בן משה: תודה לשרה לשוויון חברתי ולצוות שלה שנרתמו לנושא הזה ולנושאים רבים נוספים שציינת כאן.
יעל רון בן משה: צריך להגיד שנושא של ניתוק מהחברות שבדיון הוא לא בלעדי לאוכלוסיית הקשישים.
יעל רון בן משה: בוודאי שכשאנחנו מוצאים בעיות של צרכנות אז ככל שהאוכלוסייה היא מבוגרת יותר וחלשה יותר עם פחות אוריינות דיגיטלית – זה יכול להיות גם בגלל שפה וזה יכול להיות גם בגלל מגבלה אחרת – אז שם אנחנו מוצאים עוול גדול יותר והירתמות מלאה.
יעל רון בן משה: לפחות, אחת מהחברות שפה בדיון דיווחו ללשכה שלי על כך שהם עומדים להשיק חבילה עוד יותר משופרת לקשישים בעקבות הדיון הקודם בנושא מחירים ובעקבות העבודה החשובה שאתם עושים במשרד לשוויון חברתי.
יעל רון בן משה: אני ציינתי בדיון את עניין עלות החבילות.
יעל רון בן משה: להערכתי, חברה שתרים את הכפפה גם לא תינזק ברמה הצרכנית.
יעל רון בן משה: הציבור כולו יידע להעריך את זה ולבטא את זה גם ביתר חיבור לאותה חברה.
יעל רון בן משה: אני ממשיכה לקבל פניות מאזרחים ותיקים על מחירי החבילות.
יעל רון בן משה: רק בשבוע שעבר פנה אליי אזרח ותיק שאמר לי שהוא משלם רק על ערוצי הספורט מעל 80 שקלים בחודש.
יעל רון בן משה: אני אומרת לו, אבל אתה צופה בזה?
יעל רון בן משה: הוא אומר לי, לא, אבל אני צריך שיהיה לי כי כשהנכדים מגיעים פעם בחודש שהם לא יגידו שהם לא מגיעים במוצאי שבת או בחמישי בערב כי אז יש משחק שמשודר.
יעל רון בן משה: לחברות יש הנתונים באיזה ערוצים אנחנו צופים.
יעל רון בן משה: הם רואים שזה אדם מבוגר מעל גיל 80 – הוא לא צופה בערוצי הספורט האלה.
יעל רון בן משה: אני מבינה את השוק החופשי, אני מבינה קפיטליזם.
יעל רון בן משה: צריך לעשות פה חשיבה נוספת.
יעל רון בן משה: אני שמחה שיש משרד ממשלתי שרתום לנושא הזה.
יעל רון בן משה: אני גם שמחה שחברות השידורים, חברות התוכן, חברות הכבלים והלוויין גם קשובות לנושא, כפי שציינת גם בנושא המכירות, המחירים, הנגשת המידע ושירותים נוספים.
יעל רון בן משה: זה בסך הכול בשורה טובה וחשובה.
יעל רון בן משה: אני חוזרת על בקשתי לקבל מכלל החברות: הוט, יס, סלקום, פרטנר תקשורת וגם נטפליקס – ואם יש נוספות שפספסתי אז, בבקשה, מנהלת הוועדה, נא לפנות אליהם; אני מבקשת לדעת מהם על זמני ההתנתקות: תוך כמה זמן מהבקשה הראשונה ועד התנתקות לקוח מתנתק?
יעל רון בן משה: כמה מהם יוצאים עם חבילה אחרת זולה יותר או יקרה יותר?
יעל רון בן משה: זה נתון מעניין שבנפרד מסוגיית הניתוקים הוא קשור ליכולת לנהל משא ומתן.
יעל רון בן משה: מי יוצא אחרי שיחה כזאת עם חבילה יקרה יותר ומי עם חבילה זולה יותר – זה יהיה מעניין.
יעל רון בן משה: אני מבקשת לקבל את הנתונים האלה.
יעל רון בן משה: אני שבה ומציעה לחברות לבדוק ולחתור לנושא של כפתור ניתוק.
יעל רון בן משה: אפשר לעשות את זה מהשלט, אפשר לעשות את זה מהטלפון החכם שלנו שלפעמים הוא השלט לכל השירותים שאנחנו מפעילים בבית, בטח בבתים חכמים.
יעל רון בן משה: נכון, זה לא לאותה אוכלוסייה של אזרחים ותיקים או לאוכלוסייה עם קשיים אחרים; אבל יש חלק גדול באוכלוסייה שישמחו לדעת שהם יכולים לרכוש שירותים בלחיצת כפתור על השלט וגם להתנתק מהם בלחיצת כפתור על השלט.
יעל רון בן משה: אם יודעים להציע את השירותים האלה באופן מיטבי באתר אינטרנט או בשירות טלפוני אז מה טוב.
יעל רון בן משה: אבל נושא כפתור הניתוק הוא משמעותי.
יעל רון בן משה: נראה את הנתונים ונראה איך אנחנו מתקדמים.
יעל רון בן משה: שלום לכולם, אני התכוונתי לפתוח עכשיו את דיון הוועדה לפניות הציבור בנושא דיגיטציה ואיכות השירותים לצרכן בבנקים, מכיוון שאנחנו כבר מעל 33 דקות באיחור בשל תקלה דיגיטלית, אני לא אוכל לקיים את הדיון היום.
יעל רון בן משה: אני חושבת שאי אפשר לבוא בטענות לגופים אחרים שלא מצליחים לתת שירות בדיגיטל כשאלה הם פנינו.
יעל רון בן משה: אני רואה את זה בחומרה רבה, זה גם לא תקלה ראשונה שיש לנו פה בנושא הזה, ולכן אני מבקשת ממנכ"ל הכנסת להיכנס לעובי הקורה, להטיל על מי שהוא רוצה לקיים תחקיר איך קורה שוועדה בכנסת ישראל לא מצליחה לקיים דיון בגלל קשיים דיגיטליים, קשיים בזום, שנתיים ומעלה לתוך המגפה.
יעל רון בן משה: זה גם לא בפעם הראשונה שזה קורה לנו, וזה הצריך מאיתנו לעשות דיונים משלימים וסבבי מידע נוספים, ואני כיושבת ראש הוועדה, כנבחרת ציבור, לא יכולה לבוא בטענות, לא לבנק ספציפי ולא לבנק ישראל ולא לאף אחד, אם אנחנו פה בבית הזה לא מסוגלים לקיים דיון בגלל קשיים דיגיטליים.
יעל רון בן משה: אני מבקשת שתוצאות התחקיר יוגשו לוועדה, אליי, מיד לאחר חג הפסח, ואני אראה איך אנחנו מטפלים בנושא.
אלון טל: בוקר טוב לכולם.
אלון טל: היום אני מתכבד לפתוח את הישיבה של הוועדה המיוחדת לפניות הציבור.
אלון טל: היום ח' באייר תשפ"ב, 9 במאי 2022.
אלון טל: אני רוצה לפתוח קודם כל ולציין את כל החברים שנמצאים פה – חבר הכנסת שהוא חברי הטוב, יוראי להב הרצנו, את מנהלת הוועדה אתי שבתאי ובכלל, אני מאחל לכולנו מושב כנסת ואפילו למדתי היום שכבר לא קוראים לזה ככה זה בעצם כבר לא מושב, בעצם "כנס כנסת" פורה מלא וללא יותר מידי נקרא לזה "אי וודאות".
אלון טל: אנחנו ובוודאי בוועדה הזאת, נמשיך לטפל בפניות הציבור ולעקוב אחרי התגובה.
אלון טל: אני רוצה לפתוח בדברי פתיחה לפני שאני אתן אולי לחברי להגיד מילה.
אלון טל: אבל אנחנו מתכנסים היום כדי לדבר על הכבישים או על הפיתוח המתוכנן באזור בנימינה, סמוך לנחל תנינים.
אלון טל: אני פרופסור למדיניות ציבורית ואנחנו תמיד מלמדים על החשיבות של הפרדת רשויות.
אלון טל: אבל הדבר הזה, על מנת שהוא יתקיים, זה דורש איזו שהיא רמה מסוימת של אחריות מצד משרדים ממשלה וכפי שנראה היום, אני אולי אקבל תשובות אחרות, אני ציפיתי כשהייתה ישיבה קודמת ושלחנו את משרדי הממשלה חזרה עם שאלות בקשר לחוות דעת מקצועיות מאוד מאוד רציניות שתהיה התייחסות מעמיקה ורצינית.
אלון טל: אפשר לא להסכים, אבל בוודאי שאני בתור פרופסור, כשאני נותן לסטודנט לתקן עבודה ומבקש שהוא יחזיר את זה אני בדרך כלל מתאכזב מאוד כשהעבודה היא רדודה.
אלון טל: אז זה הרושם שאני קיבלתי עד עכשיו ואנחנו תיכף נראה.
אלון טל: אבל לפני שאנחנו נדבר, אולי אנחנו נשמע את חבר הכנסת יוראי להב הרצנו?
אלון טל: אתה רוצה לחכות, אוקיי.
אלון טל: בבקשה, יש פה גם את נציגת התושבים, את מעדיפה לפתוח או שאני?
אלון טל: אז בבקשה, שלוש – ארבע דקות ככה כדי להזכיר לכולנו על מה מדובר ואז נתחיל לשאול את השאלות הספציפיות מאותם מוסדות ומשרדי ממשלה שהגיעו.
תמר שלייר: שלום לכולם.
תמר שלייר: אני תמר ואני מגיעה מבנימינה, אני תושבת בנימינה, בעשר השנים האחרונות אני מובילה קבוצה שפועלת למען שיקום נחל תנינים, ביחד עם חברים טובים ורבים.
תמר שלייר: אנחנו עשר שנים פועלים כדי לייצר שיתופי פעולה שיובילו לשיקום הנחל ולצערי היום אנחנו צריכים להתמודד בעצם לא עם הליכה קדימה, אלא עם הליכה אחורה.
תמר שלייר: קודם כל לחברי הוועדה, תודה רבה לחברי הכנסת, לאלון טל וליוראי להב הרצנו, תודה רבה לאתי שמנהלת את הוועדה הזאת ובאמת תודה רבה לכל מי שהגיע, אני יודעת שזה לא פשוט.
תמר שלייר: אנחנו באנו וזה מה שאנחנו מאמינים בו, אנחנו באנו לייצר דיאלוג.
תמר שלייר: בדיון הוועדה הקודם שבו התכנסנו הוצגו כמה וכמה נתונים חשובים שהוצגו כבר בעבר, גם במשרדים אחרים.
תמר שלייר: הם גם הוצגו על ידי מומחי התוכן, גם פרופסור נועם גרינבאום מאוניברסיטת חיפה, גם פרופסור אריק רוטנפלד שהוא מומחה לתחום האקולוגיה וההידרולוגיה ובעצם הוצגו ארבעה דברים שאנחנו ביקשנו לקבל עליהם את התייחסות ואני רוצה להגיד אותם עכשיו, כי לא קיבלנו עליהם התייחסות – לא ממנהל התכנון ולא ממשרד התחבורה ואני מבקשת שכשנסגור את הדיון היום אנחנו נדע מהי ההתייחסות.
תמר שלייר: דבר ראשון הוצג שנפלה טעות וטעות חמורה בחישובי הספיקות בפשט ההצפה באזור המדובר.
תמר שלייר: חישובי הספיקות שעליהם התבססה התוכנית הם חישובים לא נכונים, הדבר הוצג פעם אחרי פעם, נכתבה חוות דעת על ידי מומחים בתחום ההידרולוגיה וזה הוצג כאן.
תמר שלייר: ראינו שמינהל התכנון ממשיך להתייחס לאזור כשולי פשט הצפה של אחד ל - - - , מה שבפועל לא נכון.
תמר שלייר: אז אנחנו מבקשים להכיר בעובדה שלא מדובר בשולי פשט הצפה של אחד למאה, אלא בשפט הצפה של אחד לעשר, משהו שהוא הרבה יותר תדיר וזה עוד לפני שנכנסנו להשפעות הפיתוח המואץ ולמשבר האקלים.
אייל זיגל: סליחה, זו אמירה שהיא לא מבוססת.
תמר שלייר: כן?
אתי שבתאי: רק שם ותפקיד, לא להתפרץ בבקשה.
אייל זיגל: אין בעיה, סליחה.
אייל זיגל: אני פשוט לא מכיר את הכללים.
אלון טל: אנחנו ניתן לך אדוני את כל הזמן להגיב.
אייל זיגל: אין בעיה, בסדר.
תמר שלייר: אני אסיים את הדברים שלי ואני אשמח לתת הסברים בסדר?
תמר שלייר: הועברו חוות דעת.
אייל זיגל: בסדר.
אלון טל: אנחנו מבקשים כמובן שהיא כן תתייחס, אבל תתייחס לחוות הדעת ובטח לא בדברי הפתיחה שלה, בבקשה.
תמר שלייר: הוצגה פגיעה אקולוגית חמורה ונגיסה ב-27%, כמעט 30% מהמסדרון האקולוגי שנקבע בעקבות יציאה לפועל של תוכנית כזאת, אנחנו לא קיבלנו התייחסות לדבר הזה.
תמר שלייר: הוצג שההנחות שעליהן יתבסס מודל התחבורה הן לא הנחות משמעותיות מבחינת מספר כלי הרכב שאמורים לנסוע על אותו קטע הכביש המדובר.
תמר שלייר: ביקשנו לבחון את ההנחות האלה שוב פעם.
תמר שלייר: בנוסף ביקשנו לבחון איך מתנהגת התנועה ללא הכביש ולא קיבלנו גם על זה תשובה – להיפך, מנהל התכנון מדבר על זדה שכל התוכנית נעשתה בשיתוף פעולה עם המועצה האזורית של בנימינה וגבעת עדה, אבל ראש המועצה בכבודו ובעצמו הופיע כאן בפעם הקודמת ואמר שהוא בעצמו והמועצה מתנגדים לכביש ולבינוי, גם לזה לא הייתה שום התייחסות.
תמר שלייר: תגובת מנהל התכנון התעלמה מארבעת הנקודות הללו.
תמר שלייר: תגובת משרד התחבורה התעלמה מהצורך לבדוק את המודל.
תמר שלייר: אני לא באה מעולם התכנון, אני אפילו לא באה מעולם הנחלים, למרות שאני חושבת שאני נהייתי די מומחית בו בעשרת השנים האחרונות כי למדתי ולמדתי.
תמר שלייר: אני באה מעולם המנהיגות.
תמר שלייר: מבחינתי מנהיגות מתבססת ואולי הדבר החשוב ביותר בה הוא הקשבה וכשמדברים על הקשה, אז אין הקשבה במקרה שבו נכנסת לדיון ויצאת מדיון ועשית רק downloading ולא הקשבת למה שהיה בדיון אז זה לא נחשב שהיתה הקשבה.
תמר שלייר: גם אם השארת את עמדתך זה בסדר, אבל לא הרגשנו שהיתה כאן הקשבה מעצם התגובות, שפשוט התעלמו לחלוטין מכל מה שנאמר.
תמר שלייר: אני ממש מבקשת לצאת היום מהדיון הזה עם תשובות לגבי עמדה, עם תשובות לגבי חומרים שנשלחו אליכם ובדקתם אותם אני מקווה.
תמר שלייר: תודה רבה.
אלון טל: תודה רבה לגברת תמר שלייר על האזרחות הטובה.
אלון טל: נראה לי שאת יכולה כמעט לשבת בכיסא הזה שלי, אבל אני באמת רוצה לתת הזדמנות למנהל התכנון להשיב.
אלון טל: קראנו את התגובה שלכם ואני חושב שהביקורת ששמענו כאן כרגע היא מדויקת, אבל אולי יש לך איך להגיב על זה ואולי תוכלי להסביר לנו איך אתם רואים היום את התדירות הצפויה של אירועי קיצון שם – הצפות וכולי.
אלון טל: מכיוון שאני חושב שזה צריך להיות הבסיס לעמדתכם ונראה לי שהבסיס הזה הוא החשוב.
אלון טל: אז אני אשמח שאולי תתייחסי לזה, תודה רבה.
שירה גפן: טוב אז אני שירה גפן ממנהל התכנון, אני מלווה את התוכנית כיזם התוכנית וכחלק מוועדת ההיגוי שערכה את התוכנית והגישה אותה למוסדות התכנון.
שירה גפן: אני אקדים ואומר שאני מבינה את הטענות שנאמרות פה.
שירה גפן: אנחנו אמרנו בדיון הקודם ואנחנו גם אומרים עכשיו, שכרגע התוכנית נעצרה מבחינה סטטוטורית.
שירה גפן: מבחינת קידום תוכנית סטטוטורית ועל מנת שאנחנו נוכל לפעול ולשנות תוכנית אנחנו נדרשים להחלטת וועדה.
שירה גפן: התוכנית הזו אינה בידיים שלנו, אלא בידי הוועדה וכל שינוי בתוכנית.
אלון טל: הוועדה המקומית?
שירה גפן: הוועדה המחוזית.
אלון טל: הוועדה המחוזית, אוקיי.
שירה גפן: כל שינוי שנעשה בתוכנית צריך להיות מגובה בהחלטת וועדה.
שירה גפן: כרגע התוכנית נעצרה לאור עתירה שהוגשה ואנחנו עדיין מחכים להחלטה בעתירה, שעדיין לא הוחלטה ועדיין לא הועברה.
יוראי להב-הרצנו: כן, אבל אנחנו, אם אפשר להתייחס למה שאת אומרת?
שירה גפן: רק שנייה אני מסיימת את המשפט.
יוראי להב-הרצנו: אני מותר לי לשאול שאלות, אלא אם כן את לא רוצה שאני אשאל אותך שאלות.
שירה גפן: אתה יכול לשאול שאלה, אין בעיה.
יוראי להב-הרצנו: התפקיד שלנו וזה גם מתקשר למה שעכשיו קרה, האינטראקציה בינינו, הוא לפקח על ההחלטות שלכם וזה גם אם התוכנית העתידית הולכת להתקדם או להיעצר ולכן, מה שהתושבת, שזה כלל לא תפקידה בכלל, שהגיעה לכאן והציפה פה ארבע סוגיות שאנחנו ביקשנו מכם כחברי כנסת שמפקחים על עבודת מנהל התכנון התייחסות לגביהן, זה לא קשור וכן קשור לעובדה שהדבר הזה נמצא בערכאות משפטיות.
יוראי להב-הרצנו: לכן אני מקש ממך התייחסות לתוכנית הנוכחית ולא להאם היא מתקדמת או לא מתקדמת – את זה אני מבין.
יוראי להב-הרצנו: אני רוצה לדעת למה אין התייחסות לעמדת משרד התחבורה, למה אין התייחסות לעמדת הרשות המקומית.
שירה גפן: מה זאת אומרת "..
שירה גפן: למה אין התייחסות לעמדת משרד התחבורה?.."
יוראי להב-הרצנו: בדיון הקודם שהתקיים כאן, שאני נכחתי בו וחברי אלון טל ניהל עמד כאן נציג משרד התחבורה וגם נציגים נוספים שהם מומחים תחבורתיים והציגו בפנינו חלופות נוספות ומה שאני שואל זה האם נבחנו אותן חלופות נוספות, האם ההנחות התחבורתיות שהוצגו כאן נבחנו על ידי מנהל התכנון באיזה שהוא שלב, האם בחנתם את חלופת ה-0 ומה ההתייחסות שלכם לחלופת ה-0, כלומר שלא בונם בכלל כבישים.
יוראי להב-הרצנו: מה ההתייחסות שלכם לעמדת הרשות המקומית ולוועדת התכנון המקומית שנציגם היה כאן ואמר שאין צורך בכביש הזה ושהוא לא תומך בבניה שלו על אף שזה בשלב מתקדם.
יוראי להב-הרצנו: מה ההתייחסות שלכם לעניין של פשט ההצפה שזה אחד ל-10 מול אחד ל-100.
יוראי להב-הרצנו: זאת אומרת, בהליך התכנון שלכם אנחנו כנציגי הרשות המחוקקת, שאמורים לפקח על העבודה שלכם מבקשים תשובות.
שירה גפן: אז אני אתחיל.
שירה גפן: אני אענה ואני מקווה שאני אצליח לענות ככה על כל השאלות ואני אתן את הדיוק עד כמה שניתן.
יוראי להב-הרצנו: בסדר גמור, 100%.
שירה גפן: לגבי פשוט ההצפה, נתחיל איתו.
שירה גפן: הנתונים שאנחנו הסתמכנו עליהם בתוכנית שלנו והנתונים שאנחנו יכולים כגוף בעצם להגיש לתוך המסמכים אלו נתונים מגוף מוסמך, הנתונים שלנו נמשכו ונתקבלו ממשרד הניקוז, מראשות הניקוז.
שירה גפן: אלו הנתונים שאנחנו בעצם הטמענו בתוכנית.
אלון טל: את מדברת על התוכנית משנת 2019, נכון?
שירה גפן: כן, נכון.
אלון טל: כן, אבל אנחנו הצגנו חוות דעת הרבה יותר מעודכנת.
שירה גפן: אבל חוות הדעת הזו היא לא גוף מוסמך שאנחנו יכולים לבוא ולמשוך ממנו נתונים לתוך התוכנית שלנו.
שירה גפן: אני לא יכולה לבוא ולקחת חוות דעת שנעשית בעצם על ידי גופים פרטיים ולשים אותה בתוך התוכנית שלנו – אלא אם נעשה על זה שיח.
שירה גפן: אני יכולה במקביל לבוא ולומר שמשרד החקלאות מקדם היום תוכנית להסדרת נחל תנינים, לצמצום פשט ההצפה ובמסגרת זה הוא גם קובע מה הם התנאים שנדרשים לצמצום פשט ההצפה, אבל התוכנית הזו עדיין בעבודה.
שירה גפן: אין לי עדיין את הנתונים המוגדרים שלה שקובעים מה ההסתברויות המדויקות, מה זה האחד ל-10 ומה זה האחד ל-100, אין לי אותם כרגע.
אלון טל: אני שואל שאלה רחבה, אנחנו יודעים כולנו שהאקלים משתנה למרבה הצער.
שירה גפן: נכון.
אלון טל: ולכן אירועי קיצון הם הופכים להיות דבר הרבה יותר תדיר.
אלון טל: האם מנהל התכנון בכלל כשהוא דן בנושאים כאלה שקשורים לעניין הזה נותן איזו שהיא אוזן מיוחדת לדינאמיות של המצב וכשכן יש חוות דעת שהיא מעודכנת וקצת יותר מדויקת אולי, הרי הנתונים משנת 2019, אלו נתונים שהתבססו בטח על העשר שנים הקודמים גם לזה.
אלון טל: כלומר, מה מידת הדינאמיות שבה היו צריכים להגיב?
שירה גפן: אז מידת הדינאמיות היא תצטרך להיבדק ואני מבינה שמבחינת חבר הכנסת יוראי להב הרצנו זה כרגע לא מספיק, אבל כרגע שלב הבדיקה מבחינתנו הוא ברמת בשלב המשך התוכנית, שהוא שלב ההתנגדויות שאנחנו מבינים את המשמעות.
שירה גפן: העניין של מה שנאמר במכתב שצוין בו שלא עלו התנגדויות – זה לא כדי להתחמק וזה לא כדי לא לקבל, אלא זה להיפך.
שירה גפן: זה כדי לבוא ולהגיד שהתוכנית הוגשה כפי שהוגשה בהסכמה.
שירה גפן: ככל ועלתה הסוגייה לעניין פשט ההצפה שהוצפה בעיני הציבור ובעיני מקדמי התוכנית שישי בה בעייתיות מבחינתם, היא תצטרך להיבדק בכובד ראש במסגרת רחבה כמענה להתנגדות ששכל הנראה תוגש לתוכנית כשהתוכנית תקודם ותצטרך להיבחן בצורה מדוקדקת.
שירה גפן: יצטרך להינתן מענה בוועדה מפי הוועדה המחוזית שתצטרך לתת את החלטתה בנושא, בין אם היא תקבל את ההחלטה שאכן פשט ההצפה צריך להיות מסומן אחרת וגם בנוסף לכך היא תצטרך לקבוע מה הם השימושים שכן מתאפשרים ומה הם השימושים שלא מתאפשרים.
שירה גפן: בשום מקום אין שום התחמקות מהאחריות שהגוך שלנו, מנהל התכנון, שמקדם את התוכנית צריך לקחת על עצמו לבדיקת הנושא.
אלון טל: תודה, תודה גברת גפן.
אלון טל: אני רק רציתי להתייחס.
שירה גפן: רגע, אני רק רציתי להגיד גם לגבי הכביש אם אפשר.
אלון טל: אני מציע שאנחנו ניתן לך להשלים בהמשך, כי נמצא איתנו המנכ"ל החדש של רשות הניקוז לפי מה שאני הבנתי ואני הייתי שמח מאוד לשמוע ממנו, אולי יש לו משהו שיעזור לנו.
אלון טל: אבל אני כן רוצה להתייחס למה שאמרת, שלסיפור הזה יש עתירה ולכן אנחנו לא מתייחסים ובכל זאת, גם בעתירה מנהלית מדינת ישראל צריכה להתייחס ולהגיד מה היא האמת ואני חושב שאם מנהל התכנון יתעלם מהמידע החדש שהצפנו פה אז יש פה, מבחינת ביזיון בית המשפט, באמת ואני אומר את זה בתור אחד שמבין ואני יודע שהרבה פעמים אתה בא ואתה יודע שבא נציג הפרקליטות והוא מתבסס על הרבה דברים שנאמרו ושהם כבר לא נכונים וזה רץ הלאה.
שירה גפן: עתירת בית המשפט לא התייחסה לסוגיה של הבינוי בצפון בנימינה.
אלון טל: אוקיי אז זה בעצם גם לא רלוונטי.
שירה גפן: ממש לא וכמובן שבידה וכן זה היה חלק.
שירה גפן: ממש לא ואני חוזרת שוב למה שאמרתי.
אלון טל: לא, כי את הזכרת את זה.
שירה גפן: לא, אני רק מסבירה למה התוכנית כרגע נעצרה ולמה לנו כרגע אנחנו נצטרך לערוך את השיח לגבי שאר הבדיקות.
יוראי להב-הרצנו: זה ברור לגמרי.
שירה גפן: בדיקות שיצטרכו לעשות בהמשך.
שירה גפן: אין כל ניסיון להתחמק מהאחריות של מנהל התכנון כמקדמי התוכנית לגבי הבחינה ולגבי פשר התוכנית.
אלון טל: אני מאוד מעריך את זה ולכן בואו נקשיב יחד.
אלון טל: שמענות ותודה רבה וההצרה הזאת היא חשובה.
אלון טל: בואו נשמע ואולי נחרוג קצת ממה שחשבתי כי אם אנחנו פה אז בואו נדבר, נעמיק בסוגיה וננסה להגיע לאמת.
אלון טל: בבקשה, נמצא איתנו בזום ראש רשות הניקוז הנוכחי, מר אייל שני.
אלון טל: ברוך הבא אדוני, אנחנו נשמח מאוד לשמוע אותך.
אלון טל: אני מניח שהקשבת ואתה מכיר את הסוגייה הזו לא מאתמול.
אלון טל: אני רוצה בבקשה שתשתף אותנו איך רשות הניקוז רואה היום את הסיכונים של הצפה באזור המדובר, נחל תנינים באזור בנימינה, בבקשה.
אייל שני: אני מתנצל אבל אני מכיר את הסוגייה בערך מאז שלשום לא מאתמול, אבל אני נכנסתי לתפקיד ביום א' שעבר.
יוראי להב-הרצנו: בהצלחה רבה לך.
אייל שני: תודה רבה.
אלון טל: אז נכנסת לעין הסערה כנראה.
אלון טל: תרתי משמע.
אייל שני: נכנסתי לעין הסערה וזה הנושא הראשון והמרכזי שהצבנו כרגע על סדר היום של רשות הניקוז.
אייל שני: אנחנו בקשר עם כל הגופים ואתמול עשינו למשל סיור בשטר בשיתוף עם מעץ גם על נושא הכביש וגם על נושא פשט ההצפה.
אייל שני: אבל אנחנו עדיין בשלב שבו גם אני וגם יושב הראש של רשות הניקוז שגם הוא נכנס לתפקיד רק חודש לפניי עובדים על הנושא.
אייל שני: אני מבטיח להיות ולהגיע הרבה יותר מוכן לדיון הוועדה הבא כשזה יתקיים.
אלון טל: אז אני מודה לך על הצניעות, זה לא תמיד נכון ואני גם לא תמיד חושב שהיות ויש כבר מחלוקת, עדיף לנקוט בעמדה שהיא מדויקת.
אלון טל: אנחנו ככל הנראה נתכנס כאן שוב לדיון בוועדה בעוד חודש ונזמין אותך לדבר אפילו ראשון מבחינתי וזאת על מנת שתציג לנו את הממצאים שלך שהם כנראה כל כך חשובים והם אולי אלה שהכתיבו את העמדה של מנהל התכנון כפי ששמענו פה.
אלון טל: אז אני שומע אותך ואנחנו רושמים לעצמינו.
יוראי להב-הרצנו: אולי יש אפשרות שהסגן שלו או הסגנית שלו יעלו, אנשים שהם נמצאים יותר משבוע בתפקיד והם יוכלו לתת לנו מידע יותר עדכני?
יוראי להב-הרצנו: כי אני מניח שרשות הניקוז לא קמה בשבוע שעבר.
אייל שני: רשות הניקוז לא קמה בשבוע שעבר, רשות הניקוז נמצאת כרגע בשלב של חילופי תפקידים.
אייל שני: אין לי סגן ואין לי סגנית, אין לי גם עדיין צוות.
אייל שני: אנחנו בונים את הכל מהתחלה.
אייל שני: היה פה מנכ"ל פרה היסטורי, שכיהן בתפקיד מהיום שבו הוקמה הרשות והוא בעצם מילא את כל התפקידים.
אלון טל: אוקיי, אז אני מציע שנחזיר אלייך את זכות הדיבור ואולי כדאי שתתייחסי להיבטים של התחבורה.
אלון טל: גם בעניין הזה כאן הייתה חוות דעת של פרופסור והיא הייתה הרבה יותר מפורטת ממה שראינו ואני לא ראיתי ותיכף נשמע גם ממשרד התחבורה אבל אני לא ראיתי שהדברים הופנמו וזאת על סמך התגובה שהגשתם.
אלון טל: אז איך אתם רואים את הנחיצות התחבורתית לאור הממצאים שהוצגו פה בצורה הכי ברורה לפני כמעט למעלה מחודש, חודשיים אפילו אם אני לא טועה, בדיון הוועדה הקודם.
שירה גפן: לגבי הדרך, שזאת הדרך העוקפת.
שירה גפן: אני מבינה את הסוגייה שנאמרה פה לגבי כך שלא נבחנה חלוקת ה-0.
שירה גפן: אני מזכירה ואומרת שמשרד התחבורה, כשהוא התייחס לנושא התחבורתי ולכביש העוקף, הוא ציין שמדובר בכביש עירוני.
שירה גפן: אני אקח כמה צעדים אחורה – את התוכנית ואת קידומה לשלביה הראשוניים.
שירה גפן: קודם כל אני חייבת להגיד שהתוכנית הכוללנית של בנימינה אחד מהערכים המשמעותיים והגדולים שלה ואחד הדברים העיקריים שהיא מנסה לשמר בתוכה אלו ערכי הטבע שם.
שירה גפן: המסדרון האקולוגי שהוטמע כשכבה בתסריט התוכנית, לא כנספח לתוכנית, אלא כתסריט התוכנית, המסדרון האקולוגי הזה מקובע כשכבה.
שירה גפן: הוא קובע גם את נחל התנינים כמסדרון אקולוגי.
שירה גפן: יכול להיות שצריך לדון לגבי רוחב המסדרון, אבל שוב זו לא סוגיה שאנחנו לבדינו יכולים לתת את המענה עבורה.
שירה גפן: זה נעשה במסדרת בדיקה שנערכה מול הוועדה המחוזית ובמסגרת תמ"מ שמקודם בוועדה המחוזית.
שירה גפן: במסגרת זה הוחלט גם שמזרח בנימינה וכל בקעת הנדיב זה אזור מאוד מאוד חשוב שחשוב לשמר שהוא כולל ערכי חקלאות וערכי טבע חשוב מאוד.
שירה גפן: התוכנית ומקדמיה נלחמו והיה להם מאוד מאוד חשוב לבטא דרך ארצית שעברה בתחום בקעת הנדיב, שנקראת דרך 652, שהביטול שלה מקודם באמצעות תמ"א 42, שמיועדת היום לקראת אישור הממשלה וכמענה תחבורתי לתנועות עוברות צפון-דרום וגם תנועות שכונתיות מזרח – מערב הוחלט על הכביש העוקף.
שירה גפן: כשהוגשה התוכנית ואני מבינה שכרגע אין הסכמה על הכביש, אבל כשהוגשה התוכנית למוסדות התכנון הוסכם הכביש הזה כחלק מהתוכנית.
שירה גפן: הובן הצורך שלו והוסכם.
שירה גפן: במסגרת הדיון שהיה, ראש המועצה אמר שמבחינתו צריך להתנות את הכביש בפיתוח השכונה המערבית וכן תחנת הרכבת והוכנסה ההוראה שנותנת את המענה לנושא ונותנת את המענה לגבי ההתניה הזאת.
שירה גפן: זאת אומרת שהכביש לא ייפתח בפני עצמו, אלא כהתניה לפיתוח נקודות אחרות בעיר.
שירה גפן: הנתונים שאנחנו שאבנו מיועצי התחבורה שלנו, גם לאחר הדיון וגם לפניו והם אמרו על הצורך שככל ויש את התושבים שם ואת תחנת הרכבת ולצורך העברה עוקפת של תנועה מצפון דרום, לשם כך נדרש הכביש הזה.
שירה גפן: הכביש הזה נקבע ככביש בעיקרון שהוא כביש מצומצם, הוא נקבע ככביש עם טיילת לאורכו.
שירה גפן: זאת אומרת שזה גם יהיה כביש שהוא לא יקבל איזה שהוא נופח מאוד כבישי, אלא יותר רך.
אלון טל: כן, הבנו שזה צריך להיות איזה משהו, הבנו את זה.
שירה גפן: וגם ההוראות לגבי הכביש בתוכנית נכללו ככאלו.
אלון טל: מה שאני רוצה לומר ותיכף אני גם רוצה לשאול על המסדרון האקולוגי, אני חש שלא ניתן, הייתי אומר שלא ניתנה תשומת לב מספיק ראויה לדברים המאוד מפורטים שהוצגו פה וגם לא לחוות הדעת התחבורתית והייתי מצפה, אולי אפילו בדיון הוועדה הבא, שמנהל התכנון יבוא ויגיד "המומחה מצד התושבים אמר ככה ואנחנו מצידנו סבורים אחרת", מצידי זה בסדר.
אלון טל: אבל לפחות תבואו עם נתונים ואני, לפחות מבחינת רמת הפירוט והחשיבה לכאורה ואנחנו לא כארכה שיפוטית, אבל אם כן הייתי במעמד הזה אז הייתי אומר "כן, אז יש פה חוות דעת מאוד רצינית וההתייחסות כלפיה היא מעט רדודה".
אלון טל: אפשר אולי לשמוע ממשרד התחבורה גם, אבל.